Alle 18-vuotiaiden maailmanmestaruuden Bengtsson voitti vuonna 2009 Italian Bressanonessa. Hän oli kisassa ylivoimainen tuloksella 432 cm. Toiseksi tullut niin ikään ruotsalainen Michaela Meijer hyppäsi 410 cm. 22. toukokuuta 2010 Bengtsson hyppäsi 447 cm, joka oli paras alle 18-vuotiaan hyppäämä tulos. Heinäkuussa 2010 hän voitti alle 20-vuotiaiden maailmanmestaruuden Kanadan Monctonissa tuloksella 425 cm. Myöhemmin samana kesänä hän voitti kultaa Nuorten olympialaisissa Singaporessa tuloksella 430.